RESOLUCIÓN do 13 de xuño de 2014, da Secretaría Xeral de Medio Rural e Montes, pola que se acorda a publicación da concesión das axudas solicitadas ao abeiro da Orde do 3 de abril de 2013, pola que se procede á apertura do prazo para a presentación da renovación do compromiso polos titulares de explotacións beneficiarios das axudas establecidas na Orde do 18 de abril do 2008, pola que se establecen as bases reguladoras das subvencións destinadas ao fomento de sistemas de produción de razas gandeiras autóctonas en réximes extensivos (Diario Oficial de Galicia número 79, do 24 de abril de 2008).
Consellería do Medio Rural e do Mar — III. Outras disposicións — 25/06/2014

Segundo o establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
Esta publicación substituirá á notificación surtindo os seus mesmos efectos, de acordo co establecido no artigo 59.6.b) da Lei 30/1992, do 26 de novembro de réxime xurídico das administracións públicas e do procedemento administrativo común.
Téñense en conta os seguintes precedentes:
Primeiro. Con data do 18 de febreiro de 2014 publicouse no Diario Oficial de Galicia a Resolución do 31 de decembro de 2013 de adxudicación das axudas solicitadas ao abeiro da Orde do 3 de abril de 2013, pola que se procede á apertura do prazo para a presentación da renovación do compromiso polos titulares de explotacións beneficiarios das axudas establecidas na Orde do 18 de abril de 2008, pola que se establecen as bases reguladoras das subvencións destinadas ao fomento de sistemas de produción de razas gandeiras autóctonas en réximes extensivos (DOG núm. 79, do 24 de abril).
Segundo. Posteriormente, durante a realización do plan de control detectouse un erro informático que afectou os cálculos necesarios para a tramitación das solicitudes de axuda, polo que despois de revisar novamente os expedientes e unha vez emendado o erro informático, con data do 5 de marzo de 2014 o Servizo de Producións Gandeiras emitiu un informe no cal se propón a modificación da Resolución de concesión das axudas do 31 de decembro de 2013 da Secretaría Xeral de Medio Rural e Montes.
Terceiro. O 16 de abril de 2014, publicouse o Anuncio do 2 de abril de 2014 polo que se dá publicidade á proposta do 20 de marzo de 2014 de modificación da Resolución do 31 de decembro de 2013 de adxudicación das axudas solicitadas ao abeiro da Orde do 3 de abril de 2013. Na proposta concédeselle ás persoas interesadas un prazo de dez días hábiles, contados a partir do seguinte ao da notificación desta proposta, para que poidan formular as alegacións e presentar a documentación que estimen conveniente ao seu dereito.
Cuarto. Durante o trámite de audiencia previo á publicación da resolución definitiva, o estudo da documentación e alegacións presentadas polos interesados, deu lugar a modificacións nas puntuacións, importes e solicitudes que figuraban tanto no anexo I (solicitudes admitidas) como no anexo II (solicitudes rexeitadas).
En virtude do anterior, con data do 13 de xuño de 2014, a Secretaría Xeral de Medio Rural e Montes, por delegación da conselleira
Admitir as solicitudes de axuda polo importe que se indica aos beneficiarios relacionados no anexo I.
Rexeitar as solicitudes de axuda presentadas polos interesados relacionados no anexo II, con base na devandita convocatoria.
Contra a presente resolución, cabe interpor potestativamente, recurso de reposición ante a conselleira do Medio Rural e do Mar, no prazo dun mes, contado a partir do día seguinte ao da súa notificación de conformidade co establecido nos artigos 107, 116, e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente, recurso contencioso-administrativo ante o órgano xurisdicional contencioso-administrativo competente, no prazo de dous meses contados a partir do día seguinte ao da súa notificación.
Santiago de Compostela, 13 de xuño de 2014
– Finalidade: fomento de sistemas de produción de razas gandeiras autóctonas en réximes extensivos.
– Aplicación orzamentaria 2013 12 22 713C 771.4, proxecto 2010 00976.
– Finalidade: fomento de sistemas de produción de razas gandeiras autóctonas en réximes extensivos.
– Listado de solicitudes de axuda rexeitadas ao abeiro da Orde do 3 de abril de 2013.